**Ministru kabineta noteikumu projekta**

 **“Grozījumi** **Ministru kabineta** **2012.gada 21.februāra noteikumos Nr.121** “**Kārtība, kādā izsniedz, uz laiku aptur vai anulē speciālās atļaujas (licences) un licences kartītes komercpārvadājumu veikšanai ar autotransportu un izsniedz autopārvadājumu vadītāja profesionālās kompetences sertifikātus””**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
|  Mērķis, risinājums un projekta spēkā stāšanās laiks  | Noteikumu projekts paredz noteikt valsts sabiedrību ar ierobežoto atbildību “Autotransporta direkcija” (turpmāk - ATD) par kompetento iestādi valsts pārvaldes pakalpojuma “profesionālās kompetences sertifikāts” sniegšanai, ietverot pakalpojumā tā administrēšanu, eksāmena organizēšanu, lēmuma par sertifikāta piešķiršanu pieņemšanu, parakstīšanu un izsniegšanu un licences kartītes izsniegšanu elektroniskā veidā. |
|  |  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2018.gada 21.februāra Iekšējā audita Nr.05-01/2017/03-SM Valsts pārvaldes pakalpojumu audits Satiksmes ministrijas kapitālsabiedrībā -Valsts sabiedrība ar ierobežotu atbildību “Autotransporta direkcija” ziņojumā ietvertās rekomendācijas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Satiksmes ministrija (turpmāk – ministrija) 2017.gadā veica iekšējo auditu Nr.05-01/2017/03 – SM „Valsts pārvaldes pakalpojumu audits Satiksmes ministrijas pakalpojumu “Autopārvadājumu vadītāja profesionālās kompetences sertifikāts”” ar mērķi novērtēt ministrijas iekšējās kontroles sistēmas darbību un efektivitāti valsts pārvaldes pakalpojumu plānošanā, izpildē un rezultātu piegādē, gūstot pārliecību, vai un kā ir iespējams:1) uzlabot pakalpojumu sniegšanas procesa efektivitāti; 2) samazināt administratīvo slogu klientiem un uzlabot pakalpojumu kvalitāti.Auditā tika vērtēta un analizēta pakalpojuma pieejamība e – vidē, vai ar pakalpojuma sniegšanu tiek mazināts administratīvais slogs gan pakalpojuma sniedzējiem, gan pakalpojuma ņēmējiem (klientiem), kā arī audita rezultātā, novērtējot iekšējās kontroles un sniedzot viedokli par kontroles efektivitāti, tika vērtēti pakalpojumu efektivitātes kritēriji.Ņemot vērā, ka pakalpojumu saskaņā ar Ministru kabineta (turpmāk – MK) noteikumiem Nr.121 “Kārtība, kādā izsniedz, uz laiku aptur vai anulē speciālās atļaujas (licences) un licences kartītes komercpārvadājumu veikšanai ar autotransportu un izsniedz autopārvadājumu vadītāja profesionālās kompetences sertifikātus” (turpmāk- noteikumi Nr.121) nodrošina ministrija un pakalpojuma administrēšanu nodrošina ATD, pakalpojuma sniegšanas process tika auditēts gan ATD, gan ministrijā.Atbilstoši MK noteikumu Nr.121 3.punktam Satiksmes ministrija atbilstoši regulas Nr. [1071/2009](http://eur-lex.europa.eu/eli/reg/2009/1071/oj/?locale=LV) 8.panta 3.punktam organizē eksāmenus un izsniedz autopārvadājumu vadītāja profesionālās kompetences sertifikātus. Savukārt Autotransporta direkcija atbilstoši noteikumu 2.3.apakšpunktam veic regulas Nr. [1071/2009](http://eur-lex.europa.eu/eli/reg/2009/1071/oj/?locale=LV) 10.pantā minētās kompetentās iestādes pienākumus.Audita mērķis sasniegts – gūta pārliecība, ka iekšējās kontroles sistēma darbojas, novērtētās kontroles kopumā ir pietiekamas un efektīvas, lai sniegtu pamatotu novērtējumu par pakalpojumu pārvaldības procesu, t.sk. par pakalpojumu izveidi un sniegšanu, pieejamību un pilnveidi ATD, tomēr nepieciešami uzlabojumi – konstatēti specifisku kontroļu trūkumi ministrijā.Audita laikā iegūtā informācija un pārbaudēs konstatētais liecina, ka kopumā pakalpojuma process tiek nodrošināts atbilstoši ārējo normatīvo aktu un iekšējo darbību aprakstu prasībām. Pakalpojuma sniegšanā atbilstoši MK noteikumiem Nr.121 ir iesaistīti divi pakalpojuma sniedzēji – ATD, kas nodrošina pakalpojuma administrēšanu, t.i., pieņem iesniegumus un samaksu sertifikāta iegūšanai, nodrošina eksāmenu grupu komplektēšanu, eksāmenu organizēšanu, protokolu sagatavošanu, sertifikāta drukāšanu, reģistrēšanu un izsniegšanu klātienē, kā arī uztur sertificēto personu reģistru un ministrija, kas nodrošina eksāmena organizēšanu, lēmuma pieņemšanu par sertifikāta piešķiršanu un sertifikāta izsniegšanu. Atbilstoši eksāmenu darbu vērtējumiem identificēts, ka ATD sagatavo eksaminācijas komisijas protokolu un sertifikātus, kurus iesniedz ministrijai parakstīšanai, tādejādi pakalpojumam saņemšanai radot papildus administratīvo slogu.Auditā gūta pārliecība, ka ATD veic darbības administratīvā sloga mazināšanai un pakalpojuma vienkāršošanai: 2018.gada sākumā ir aktualizēts iesniegums sertifikāta saņemšanai, piedāvājot iespēju klientam saņemt sertifikātu pa pastu, kā rezultātā klientam sertifikāta saņemšana ir vienkāršāka, kā arī paredzēts ieviest iesnieguma – pieteikuma eksāmenam iesniegšanu un eksāmena apmaksu e – pakalpojumos. Gūta pārliecība par ATD gatavību ieviest Valsts pārvaldes iekārtas likuma un spēkā esošo MK noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība”( turpmāk- MK noteikumi Nr.399) prasības valsts pārvaldes pakalpojumu jomā.Ministrija ir identificējusi (apzinājusi) tās kompetencē esošos valsts pārvaldes pakalpojumus, kas saistīti ar nozari, tie uzskaitīti ministrijas mājaslapā www.sam.gov.lv, tomēr ministrija šobrīd nenodrošina MK noteikumu Nr.399 prasību valsts pārvaldes pakalpojumu jomā ieviešanu, tas ir, ministrijai nav izstrādāts un apstiprināts valsts pārvaldes pakalpojumu saraksts, mājas lapā norādītajiem valsts pārvaldes pakalpojumiem nav pievienoti detalizētāki pakalpojuma apraksti, soļi, kas veicami, lai saņemtu pakalpojumu, ministrijas valsts pārvaldes pakalpojumi nav ievietoti www.latvija.lv, ministrija neveic valsts pārvaldes pakalpojumu klientu apmierinātības mērījumus, u.c. darbības, kas saistītas ar valsts pārvaldes pakalpojuma sniegšanu, uzskaiti, kvalitātes kontroli, saskaņā ar MK noteikumu Nr. 399 noteiktām prasībām, kā arī ministrijā nav noteiktas klientu apkalpošanas prasības atbilstoši MK noteikumiem Nr.399, nav izstrādāts atsevišķs klientu apkalpošanas iekšējais normatīvais akts (klientu apkalpošanas standarts), kas attiektos uz visiem klientu apkalpotājiem kopā un, kas regulāri tiktu pārskatīts un nepieciešamības gadījumā aktualizēts.Audits norādīja, ka saskaņā ar MK noteikumiem Nr.121 pakalpojuma sniedzēja ir arī ministrija, līdz ar to ministrijai jānodrošina MK noteikumos Nr.399 noteikto prasību izpilde par valsts pārvaldes pakalpojuma sniegšanu, uzskaiti un kontroli, tomēr, ņemot vērā, ka pakalpojumu atbilstoši MK noteikumiem Nr.121 nodrošina ATD, kura daļēji jau pilda MK noteikumu Nr.399 prasības, kā arī lai nedublētu darbības, kas izriet no MK noteikumu Nr. 399 prasībām, ministrijai kā pakalpojuma sniedzējai jāizvērtē pakalpojuma sniegšanas nodošana ATD, tādejādi mazinot administratīvo slogu, darbību dublēšanos, efektīvu pakalpojuma sniegšanas nodrošināšanu.Valsts pārvaldes pakalpojumu jomas iekšējās kontroles sistēmas pilnveidošanai sniegti vairāki norādījumi pakalpojuma procesa pilnveidei, lai novērstu riskus par normatīvo aktu prasību neizpildi, aktuālas informācijas pieejamību, informācijas sniegšanas, klientu apkalpošanas, kā arī pakalpojuma sniegšanas efektivitāti, administratīvā sloga mazināšanu, procesa caurspīdīgumu. Ņemot vērā MK noteikumos Nr.399 izvirzītās prasības valsts pārvaldes pakalpojumu uzskaites, kvalitātes kontroles un sniegšanas jomā, auditā sniegtie norādījumi vērsti uz pakalpojuma sniegšanu kopumā, tādejādi attiecināmi gan uz ATD, gan ministriju. Šobrīd licences kartītes tiek izsniegtas papīra veidā uz speciālas veidlapas, tās oriģināls atrodas pie autovadītāja. Gada laikā vidēji ATD izsniedz 10000 licences kartītes.Saskaņā ar MK noteikumu Nr.121 31.punktu licences kartītei jābūt transportlīdzeklī, ar ko tiek veikts autotransporta komercpārvadājums un par tās esamību Latvijas teritorijā saskaņā ar MK 24.05.2011. noteikumiem Nr.411 jāpārliecinās pārvadātāju kontroles dienestiem (Valsts policija, pašvaldību kontroles dienesti), pieprasot transporta līdzekļa vadītājam vai pārvadātāja pārstāvim uzrādīt autopārvadājumus reglamentējošajos normatīvajos aktos norādītos dokumentus.Lai samazinātu administratīvo slogu, administratīvos resursus, kā arī paaugstinātu ATD sniegto pakalpojumu efektivitāti, ar izstrādātajiem grozījumiem tiek ierosināts licences kartītes publicēt tikai pasūtītāja mājaslapā, tādējādi atsakoties no faktiskas licences kartītes izsniegšanas. Minētā rezultātā pārvadājuma veikšanas laikā pie autobusa vadītāja neatrastos licences kartītes oriģināls. Kontrolējošām institūcijām, veicot pasažieru regulāro komercpārvadājumu uzraudzību un kontroli, nepieciešamo informāciju par tā izsniegšanu un spēkā esamību būs iespējams pārbaudīt ATD mājaslapā. Šāda kārtībai nav negatīva ietekme uz kontrolējošu institūciju darbu un tā nepalielina kontrolējošo institūciju slogu, kā arī nepadara komercpārvadājumu uzraudzības un kontroles procesu laikietilpīgāku. Informācija par ATD sagatavoto licences kartīti pārvadātājam tiks nosūtīta uz pārvadātāja e-pasta adresi. Noteikumu projekts attiecībā uz jauno licences kartītes sagatavošanas kārtību paredz pārejas nosacījumu, nosakot, ka jaunā licences kartītes sagatavošanas kārtība piemērojama no 2019.gada 1.jūnija, savukārt iepriekš izsniegtas licences kartītes, kas ir izsniegtas līdz grozījumu spēkā stāšanās dienai būs spēkā līdz tajās norādītā derīguma termiņa beigām. MK noteikumu Nr.121 grozījumu veikšanas mērķis ir nodrošināt efektīvu, caurskatāmu, administratīvo slogu mazinošu valsts pārvaldes pakalpojuma “profesionālās kompetences sertifikāts” sniegšanu, nosakot, ka ATD organizē eksāmenus un izsniedz autopārvadājumu vadītāja profesionālās kompetences sertifikātus un licences kartītes izsniegšanu elektroniskā veidā. |
| 3. | Projekta izstrādē iesaistītās institūcijas  | ATD,Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz personām, kuras vēlas saņemt autopārvadājumu vadītāja profesionālās kompetences sertifikātus un licences kartītes. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs mazināsies ministrijai un personām, kuras vēlas saņemt autopārvadājumu vadītāja profesionālās kompetences sertifikātus, jo pakalpojums tiks sniegts vienā institūcijā.Administratīvais slogs mazināsies ATD un pārvadātājiem, kuri vēlas saņemt licences kartīti. |
| 3. | Administratīvo izmaksu monetārs novērtējums | Administratīvo izmaksu izmaiņas gada laikā autopārvadātājiem nepārsniedz 2000 *euro*.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|

|  |  |  |
| --- | --- | --- |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Satiksmes ministrija. |
| 3. | Cita informācija | Nav |

 |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā ir ievietots Satiksmes ministrijas tīmekļa vietnē. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai ir dota iespēja rakstiski sniegt viedokli par noteikumu projektu tā izstrādes stadijā.  |
| 3. | Sabiedrības līdzdalības rezultāti | Sabiedrības atsauksmes nav saņemtas. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām**  |
| 1. | Projekta izpildē iesaistītās institūcijas | ATDSatiksmes ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi vai esošo institūciju likvidāciju vai reorganizāciju.Projekta izpilde tiks nodrošināta, paredzot, ka pakalpojumu - autopārvadājumu vadītāja profesionālās kompetences sertifikāta izsniegšana, turpinās sniegt viena institūcija – ATD,un cilvēkresursus tas neietekmēs. |
| 3. | Cita informācija | Nav. |

### Satiksmes ministrs U. Augulis

### Vīza: Valsts sekretārs K. Ozoliņš

###

Lukjanoviča 67028019

inga.lukjanovica@sam.gov.lv

Vaivods 67686466

janis.vaivods@atd.lv